Mas Anizan

Datin Mas Anizan Mohamed Shahid (lahir 13 November 1973) merupakan seorang pelakon wanita Malaysia yang bergiat aktif di televisyen dan filem.

Kerjaya
Beliau memulakan kerjaya lakonan pada 1990 menerusi drama Sesat Dalam Cahaya yang disiarkan di TV1, kemudian membuat penampilan pertamanya di layar perak menerusi filem Antara Gadis.

Beliau membuat kemunculan semula pada 2009 menerusi drama Senandung Si Dayang dan pernah membintangi beberapa iklan komersial.

Pada tahun 2019, beliau berlakon dalam Sara Sajeeda, memegang watak sebagai Puan Sri Norizan, ibu kepada Sara lakonan Tiz Zaqyah.

Kehidupan peribadi
Mas Anizan berkahwin sebanyak dua kali. Beliau berkahwin dengan ahli perniagaan, Dato' Ali Bapoo pada 1993. Hasil perkongsian hidup, mereka dikurniakan dua anak, Mas Aliza dan Muhamad Masli Daniel. Suaminya meninggal dunia pada 2008.

Beliau berkahwin kali kedua beberapa tahun kemudian dan dikurniakan seorang lagi anak, iaitu Ariana Marrisa. Perkahwinan keduanya tidak bertahan lama apabila bercerai pada 2021.

Beliau juga bersahabat baik dengan pelakon, Zarina Zainuddin.

Filemografi

Filem

Televisyen

Rujukan

Pautan luar
 
 
 

Kelahiran 1973
Orang hidup
Orang Malaysia berketurunan Melayu
Muslim Malaysia
Pelakon wanita Malaysia
Pelakon televisyen Malaysia
Pelakon filem Malaysia